b'\n_START_ARTICLE_\nTr\xc3\xa6asters\n_START_SECTION_\nBeskrivelse\n_START_PARAGRAPH_\nSkuddene er f\xc3\xb8rst gr\xc3\xb8nne, men bliver senere gullige med et filtet lag af h\xc3\xa5r. Til sidst er de pr\xc3\xa6get af de tydelige bladar. Bladene er meget t\xc3\xa6tsiddende (de d\xc3\xa6kker grenen helt), tilliggende, tykke og l\xc3\xa6deragtige. De er ovale eller omvendt \xc3\xa6gformede med hel rand og gr\xc3\xa5gr\xc3\xb8n farve._NEWLINE_Blomstringen sker i juli. Blomsterne er samlet i endestillede kurve, som er sammensat af uregelm\xc3\xa6ssigt anbragte randblomster og r\xc3\xb8rformede skiveblomster. Kronbladene er hvide._NEWLINE_Rodnettet er kraftigt og dybtg\xc3\xa5ende. Blomsterne er duftende._NEWLINE_H\xc3\xb8jde x bredde og \xc3\xa5rlig tilv\xc3\xa6kst: 1,00 x 1,00 m (10 x 5 cm/\xc3\xa5r), i hjemlandet dog v\xc3\xa6sentligt st\xc3\xb8rre.'